system
Răspunde în limba română, în stilul Wikipedia, cat mai corect gramatical.
user
Ai detalii despre Comuna Moroeni, Dâmbovița?
assistant
Moroeni este o comună în județul Dâmbovița, Muntenia, România, formată din satele Dobrești, Glod, Lunca, Moroeni (reședința), Mușcel și Pucheni.

Așezare 
Comuna se află în extremitatea nordică a județului, cuprinzând zona montană înaltă, inclusiv o bună parte din Parcul Natural Bucegi din Munții Bucegi. Pe teritoriul comunei se află lacul Bolboci și izvoarele Ialomiței cu peștera Ialomiței (unde se află și un mic schit), iar la limita cu județul Prahova se află Vârful Omu, cel mai înalt punct al Bucegilor și al județului Dâmbovița, precum și Babele. Comuna este străbătută de șoseaua DN71 care leagă Sinaia de Târgoviște.

Demografie 

Conform recensământului efectuat în 2021, populația comunei Moroeni se ridică la 5.034 de locuitori, în scădere față de recensământul anterior din 2011, când fuseseră înregistrați 5.227 de locuitori. Majoritatea locuitorilor sunt români (91,74%), iar pentru 7,11% nu se cunoaște apartenența etnică. Din punct de vedere confesional, majoritatea locuitorilor sunt ortodocși (90,44%), iar pentru 7,71% nu se cunoaște apartenența confesională.

Politică și administrație 
Comuna Moroeni este administrată de un primar și un consiliu local compus din 15 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Istorie 
La sfârșitul secolului al XIX-lea, comuna făcea parte din plaiul Ialomița-Dâmbovița al județului Dâmbovița și era formată din trei sate: Moroeni, Lunca și Muscelu, cu 1132 de locuitori. În comună funcționau o biserică, o școală, o moară, o dârstă, o pivă și cinci fierăstraie de tăiat scânduri.

În 1925, comuna avea în compunere aceleași trei sate și făcea parte din plasa Pucioasa a aceluiași județ, având 2177 de locuitori.

În 1950, a fost inclusă în raionul Pucioasa al regiunii Prahova și apoi (după 1952) în raionul Târgoviște al regiunii Ploiești. În 1968, a căpătat forma actuală și a fost inclusă din nou în județul Dâmbovița, reînființat.

Obiective turistice 
 Casa Memorială „Alexandru Ciorănescu”
 Munții Bucegi, Vârful Omu, Sfinxul, Babele, Peștera Ialomiței, lacul Bolboci și Padina.

Monumente de arhitectură 
 Biserica din satul Moroieni. Hramul "Intrarea Maicii Domnului" și prooroc Ioan Botezătorul.
 Zugrăveala  
 Schitul Peștera Obârșiei Ialomiței

 Schitul Cocora a fost întemeiat în 1901 și sfințit în 1911; s-a renovat în 1961.

Vezi și 
 Sanatoriul TBC Moroeni

Note

Bibliografie 
 Editura Transversal, Dâmbovița. Localități și monumente, Târgoviște, 2006, Autori: Mihai Oproiu, Honorius Moțoc, Marian Curculescu.

Moroeni